গুৱাহাটীঃ অৱশেষত আত্মসমৰ্পন কৰিলে যৌন নিৰ্যাতনৰ ঘটনাৰ অভিযুক্ত গোৰেশ্বৰৰ শিক্ষক ফিদ্দুছ ৰহমানে৷ দেওবাৰে বাক্সা জিলাৰ আৰক্ষী অধীক্ষক বিনয় কলিতাৰ ওচৰত আত্মসমৰ্পণ কৰে বেতনা কাউৰবাহা মিলন এম ই স্কুলৰ প্ৰধান শিক্ষক ফিদ্দুছ ৰহমানে৷ শিক্ষকগৰাকীয়ে খোদ বাক্সা জিলাৰ আৰক্ষীৰ ওচৰ চপা বুলি জানিব পৰা গৈছে৷ বাক্সা জিলাৰ গোৰেশ্বৰ যোৱা কেবাদিন ধৰি আৰক্ষীয়ে যৌন নিৰ্যাতনৰ অভিযুক্ত শিক্ষকগৰাকীক কৰায়ত্ত কৰিব নোৱাৰাত উত্তাল হৈ আছিল ৷ বিভিন্ন দল সংগঠনে গোৰেশ্বৰত টায়াৰ জ্বলাই পথ অৱৰোধ কৰি, থানা ঘেৰাও কৰি উত্তাল প্ৰতিবাদ সাব্যস্ত কৰিছিল।
কিশোৰীক যৌন নিৰ্যাতনৰ অভিযুক্ত শিক্ষক ফিদ্দুছৰ আত্মসমৰ্পণ